ประกาศคณะกรรมการกํากับและส่งเสริมการประกอบธุรกิจประกันภัยเรื่อง การขยายระยะเวลาการจําหน่ายอสังหาริมทรัพย์ของบริษัทประกันวินาศภัยพ.ศ. 2558----------------------------------- อาศัยอํานาจตามความในมาตรา 33 วรรคสอง และมาตรา 37 (2) แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 2/2558 เมื่อวันที่ 27 กุมภาพันธ์ พ.ศ. 2558 คณะกรรมการกํากับและส่งเสริมการประกอบธุรกิจประกันภัย จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง การขยายระยะเวลาการจําหน่ายอสังหาริมทรัพย์ของบริษัทประกันวินาศภัย พ.ศ. 2558"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกประกาศคณะกรรมการกํากับและส่งเสริมการประกอบธุรกิจประกันภัย เรื่อง การขยายระยะเวลาการจําหน่ายอสังหาริมทรัพย์ของบริษัทประกันวินาศภัย พ.ศ. 2557 ลงวันที่ 18 มิถุนายน 2557ข้อ ๔ ในประกาศนี้ "บริษัท" หมายความว่า บริษัทประกันวินาศภัยตามกฎหมายว่าด้วยการประกันวินาศภัย และให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัยหรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "อสังหาริมทรัพย์รอการจําหน่าย" หมายความว่า อสังหาริมทรัพย์ที่ตกเป็นของบริษัทตามมาตรา 31 (10) (ก) หรือ (ค) และต้องจําหน่ายไปตามมาตรา 33 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 "มูลค่าที่ประเมินโดยบริษัทประเมินค่าทรัพย์สิน" หมายความว่า มูลค่าอสังหาริมทรัพย์รอการจําหน่ายที่ประเมินราคาตามประกาศคณะกรรมการกํากับและส่งเสริมการประกอบธุรกิจประกันภัยว่าด้วยการประเมินราคาทรัพย์สินและหนี้สินของบริษัทประกันวินาศภัย "บริษัทประเมินค่าทรัพย์สิน" หมายความว่า บริษัทประเมินมูลค่าทรัพย์สินที่อยู่ในบัญชีรายชื่อที่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบบริษัทประเมินมูลค่าทรัพย์สินและผู้ประเมินหลัก เพื่อวัตถุประสงค์สาธารณะข้อ ๕ อสังหาริมทรัพย์รอการจําหน่ายที่บริษัทไม่สามารถจําหน่ายได้ภายในระยะเวลาที่กําหนดไว้ในมาตรา 33 (1) หรือ (2) แล้วแต่กรณี และบริษัทร้องขอขยายระยะเวลาต่อนายทะเบียนก่อนครบกําหนดระยะเวลาดังกล่าวอย่างน้อยหนึ่งเดือน นายทะเบียนอาจขยายระยะเวลาการจําหน่ายอสังหาริมทรัพย์รอการจําหน่ายออกไปได้อีกไม่เกินสองปีนับแต่วันครบกําหนดที่ต้องจําหน่าย ทั้งนี้ นายทะเบียนจะอนุญาตให้บริษัทขยายระยะเวลาได้เฉพาะกรณี ดังต่อไปนี้ (1) บริษัทต้องมีแผนการจําหน่ายอสังหาริมทรัพย์รอการจําหน่าย และมีเอกสารหลักฐานว่าได้เร่งรัดการจําหน่ายอสังหาริมทรัพย์ดังกล่าวอย่างที่สุดแล้ว (2) บริษัทต้องมีอัตราส่วนความเพียงพอของเงินกองทุน (CAR) ติดต่อกันสี่ไตรมาสล่าสุดไม่ต่ํากว่าอัตราที่นายทะเบียนอาจกําหนดมาตรการที่จําเป็นในการกํากับดูแลสถานะการเงินของบริษัทได้ตามประกาศว่าด้วยการกําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย และมีอัตราส่วนสินทรัพย์สภาพคล่องไม่ต่ํากว่าร้อยละหนึ่งร้อยข้อ ๖ อสังหาริมทรัพย์รอการจําหน่ายที่บริษัทไม่สามารถจําหน่ายได้ภายในระยะเวลาที่กําหนดไว้ในมาตรา 33 (1) หรือ (2) แล้วแต่กรณี ด้วยเหตุที่อสังหาริมทรัพย์นั้นอยู่ระหว่างฟ้องร้องดําเนินคดีในชั้นศาล หรือมีการยื่นข้อเสนอข้อพิพาทให้อนุญาโตตุลาการพิจารณา หรือมีการแจ้งความต่อพนักงานเพื่อขอให้ดําเนินคดีแล้ว หรือเป็นอสังหาริมทรัพย์ที่มีปัญหาในการรังวัดยังไม่เสร็จหรือไม่ถูกต้อง หรืออสังหาริมทรัพย์ที่มีปัญหาเกี่ยวกับเอกสารสิทธิ หรือเป็นอสังหาริมทรัพย์ที่ถูกรอนสิทธิหรือมีภาระผูกพัน ซึ่งบริษัทมีเอกสารหลักฐานอย่างชัดเจนว่าอยู่ในระหว่างการดําเนินงานของหน่วยงานราชการที่เกี่ยวข้อง และบริษัทได้เร่งรัดการดําเนินการอย่างที่สุดแล้ว หากบริษัทร้องขอขยายระยะเวลาต่อนายทะเบียนก่อนครบกําหนดระยะเวลาดังกล่าวอย่างน้อยหนึ่งเดือน ให้นายทะเบียนขยายระยะเวลาออกไปได้อีกไม่เกินสองปีนับแต่วันที่การดําเนินการดังกล่าวแล้วแต่กรณีสิ้นสุดลงข้อ ๗ อสังหาริมทรัพย์รอการจําหน่ายที่ได้รับการขยายระยะเวลาการถือครองออกไปอีกไม่เกินสองปีนับแต่วันครบกําหนดที่ต้องจําหน่ายตามข้อ 5 ให้บริษัทดําเนินการดังนี้ (1) กรณีบริษัทมีอัตราส่วนอสังหาริมทรัพย์รอการจําหน่ายต่อเงินกองทุน (TCA) ไม่เกินร้อยละสิบไม่ต้องหักค่าเผื่อการด้อยค่าสําหรับอสังหาริมทรัพย์นั้น (2) กรณีบริษัทมีอัตราส่วนอสังหาริมทรัพย์รอการจําหน่ายต่อเงินกองทุน (TCA) เกินร้อยละสิบให้บริษัทหักค่าเผื่อการด้อยค่าสําหรับอสังหาริมทรัพย์นั้นในระหว่างที่ได้รับการขยายระยะเวลา โดยในปีที่หนึ่ง หักค่าเผื่อการด้อยค่าร้อยละศูนย์ของมูลค่าที่ประเมินโดยบริษัทประเมินค่าทรัพย์สิน ปีที่สอง หักค่าเผื่อการด้อยค่าร้อยละยี่สิบของมูลค่าที่ประเมินโดยบริษัทประเมินค่าทรัพย์สิน ทั้งนี้ เมื่อพ้นกําหนดระยะเวลาสองปีที่ได้รับการผ่อนผันให้ขยายระยะเวลาแล้ว หากบริษัทยังมิได้จําหน่ายอสังหาริมทรัพย์นั้น การประเมินราคาอสังหาริมทรัพย์ที่บริษัทมิได้จําหน่ายภายในระยะเวลาที่กําหนดไว้ในมาตรา 33 บริษัทต้องปฏิบัติให้เป็นไปตามประกาศว่าด้วยการประเมินราคาทรัพย์สินและหนี้สินของบริษัทประกันวินาศภัย โดยให้นับระยะเวลาการถือครองอสังหาริมทรัพย์นั้นต่อเนื่องเป็นปีที่สามผู้มีอํานาจลงนาม - ประกาศ ณ วันที่ 28 ธันวาคม พ.ศ. 2558 สมชัย สัจจพงษ์ปลัดกระทรวงการคลังประธานกรรมการคณะกรรมการกํากับและส่งเสริมการประกอบธุรกิจประกันภัย